钦定古今图书集成/明伦汇编/人事典/第059卷 > 《释怀赋》〈有序〉前人
## 钦定古今图书集成/明伦汇编/人事典/第059卷 > 《释怀赋》〈有序〉前人

读党锢传，哀直道之多，尤不容作《释怀赋》。其辞曰：

“怀夫人之郁郁兮，历晦蚤而伤离。吾心直以无差兮，
惟上天其能知。袤于德而必好兮，忠何尤而甚疑？彼
陈词之多人兮，胡不去众而讯之？”进尽言之不信兮，
退远去而不获。弗验实而考省兮，固余道之所厄。昔
师商之亲圣兮，德既均而行革。惟肝肠之有殊兮，守
不同其何责？愿披怀而竭闻兮，道既塞而已行。路非
“险而不通兮，人忘我而异情。王章直而狱死兮，李固
忠而陷刑。自古世之所悲兮，矧末俗之衰诚。哀贞心
之洁白兮，疾苗莠之纷生。令农夫以手鉏兮，反翦去
乎嘉茎。岂不指秽而语之兮，佯瞪瞢而不肯听。欲释
去而不忍兮，终留滞以何成？当晨夕而步丘兮，仰白
日而自明。处一世之若流兮，何久求而伤情。”乐此言
而自抑兮，壮大观于兢生。拔馨香之茝兰兮，树蒿蔚
以罗列。斥通路而使芜兮，恋棘迳之中绝。置《春秋》而
徇心兮，羌与此其奚别。昔誓辞而约文兮，期共死以
皆居。嗟所守之既异兮，乃漫汗而遗初。心皓白而不
容兮，非市直而望利。忠不顾兮立忘，交不同而行弃。
悲夫！不徇己而必仇兮，谅非水火其何畏？猥吾行之
不然兮，直愧心而惧义。嘉山松之苍苍兮，岁苦寒而
亦瘁。吾固乐其贞刚兮，夫何尤乎小异。欲静默而绝
声兮，岂不悼厥初之所志？抑此怀而不可兮，终永夜
以歔欷。